**PRIENŲ RAJONO SAVIVALDYBĖS**

**TARYBOS SEKRETORIUS**

Prienų rajono savivaldybės tarybai

**SPRENDIMO „DĖL PRIENŲ RAJONO SAVIVALDYBĖS TARYBOS VEIKLOS REGLAMENTO PATVIRTINIMO“ PROJEKTO**

**AIŠKINAMASIS RAŠTAS**

2020-11-16

Prienai

 Lietuvos Respublikos vietos savivaldos įstatymo (toliau – Vietos savivaldos įstatymas) 16 straipsnio 2 dalies 1 punkte nurodyta, kad viena iš išimtinių savivaldybės tarybos kompetencijų yra reglamento tvirtinimas. Prienų rajono savivaldybės tarybos 2015 m. spalio 8 d. sprendimu Nr. T3-185 ,,Dėl Prienų rajono savivaldybės tarybos veiklos reglamento patvirtinimo“ patvirtinto reglamento (toliau – Reglamentas) 4 straipsnyje nurodyta, kad Reglamentas tvirtinamas ir gali būti keičiamas tik Savivaldybės tarybos sprendimu.

Prienų rajono savavaldybės tarybos sprendimo projektas parengtas atsižvelgus į Lietuvos Respublikos Seimo priimtus Vietos savivaldos įstatymo pakeitimus: 2020 m. kovo 31 d. priimtas Vietos savivaldos įstatymo Nr. I-533 13, 14 ir 15 straipsnių pakeitimo įstatymas, 2020 m. birželio 11 d. priimtas Vietos savivaldos įstatymo Nr. I-533 5, 6, 16 ir 20 straipsnių pakeitimo įstatymas, 2020 m. birželio 30 d. priimtas Vietos savivaldos įstatymo Nr. I-533 16 ir 20 straipsnių pakeitimo įstatymas ir 2020 m. birželio 30 d. priimtas Vietos savivaldos įstatymo Nr. I-533 11, 19, 25 ir 29 straipsnių pakeitimo įstatymas.

 Atsižvelgiant į tai, turi būti atitinkamais punktais papildytas Reglamentas bei pakeisti ir išdėstyti nauja redakcija atitinkami Reglamento punktai. Kadangi keičiasi daug Reglamento punktų, kai kurie punktai ankstesniais pakeitimais yra netekę galios, siūloma Reglamentą su visais pakeitimais ir papildymais pripažinti netekusiu galios ir patvirtinti naują (pridedamas lyginamasis variantas).

Tarybos sekretorė Birutė Žvirblienė